Germaniyaning Hamburg shahrida AIBA World Championship-2017 – Boks bo‘yicha jahon birinchiligi boshlangani haqida xabar bergan edik. Unda O‘zbekiston milliy terma jamoasi barcha vazn toifasida to‘liq tarkibda ishtirok etmoqda. O‘zbekiston terma jamoasining ilk jangini -91 kg vazn toifasidagi iqtidorli yosh bokschi Sanjar Tursunov boshlab beradi va nikaragualik Jyeffri Gonsalesga qarshi ringga ko‘tarildi. Birinchi davradan ringga ko‘tarilgan charm qo‘lqop ustasi Gonsales ustidan g‘alaba qozondi. U ikkinchi davrada Argentina vakili Yamil Peraltaga qarshi jang qiladi. Ular shu yilning 7 avgustida iqlimga moslashish va so‘nggi tayyorgarlik ko‘rish maqsadida Hamburgga jo‘nab ketishgan edi. Eslatib o‘tamiz, JCh-2017 bahslarini Uzreport TV telekanali jonli efirda namoyish qilmoqda.